TÄNAVA KARJANE
Me soomlaste ja Lääne maailma inimestena oleme nii usukauge rahvas.
Oleme nii hästi koolitatud ja elame heaoluühiskonnas,
et meil otsekui polegi tarvis uskuda Jumalat.
Vähemalt seni, kuni kõik on hästi.
Nii lihtne on elada oma elu mõistuse tasandil
ja leida kõigele üleloomulikule mõistuslik selgitus.
Värske usklikuna olin äärmiselt innukas ja uskusin kogu südamest,
et kõik, mida Piibel ütleb uskliku suutvat teha, seda ta ka suudab.
Uskusin seda tõsimeeli, mistõttu palusin alati haigete eest.
Läksin kord ühele kirbuturule ja seal oli üks naine,
kes oli valudes ja nõjatus röötsakil müügilauale.
Ta ei suutnud sirgelt seista ja oli tulnud turule tugiraamiga.
Ta oli minu jaoks tuttav, kuna käisime ühes koguduses.
Ta oli 70 a ja nii suurtes valudes,
et ei saanud öösel magada ega koguduseski käia. Väga vaevaline.
Ta valud olid nii suured, et külmahigi täitis kogu ta nägu.
Küsisin, kas võin palvetada ta eest ja ta oli nõus.
Mul oli taskus ka võideõli pudel, mis sümboliseerib Püha Vaimu.
Piibel julgustab meid võidma haigeid ja paluma nende eest,
et nad võiks saada terveks, sest usupalve päästab haiged.
Määrisin õli ta otsa ette, panin käed ta seljale ja hakkasin paluma.
Kogesin, kuidas Püha Vaimu vägi voolas minust läbi selle naise sisse.
Naise pilk muutus ühe hetkega ja ta nägu lõi särama.
Ta hakkas ülistama Jeesust moel, mille sarnast ma pole eales varem näinud.
Siis aga tõusis ta püsti, hakkas kummardama ette-taha;
tõstis üht ja teist jalga ning tõdes, et on täielikult terveks saanud.
Seljavalu oli täiega kadunud.
Viis päeva hiljem tunnistas ta koguduses, et sel hetkel, kui tema eest paluti,
sai ta täiesti terveks nii seljavalust kui muudestki asjadest.
Heebrea kirjas 13:8 on öeldud:
"Jeesus Kristus on seesama eile ja täna ja igavesti!"
Mida see tähendab?
Jeesus Kristus ilmus üle 2000 a tagasi maa peale inimese näol
ja ütles, et Jumal on läkitanud Ta maa peale tunnistama Jumalast.
Ja igaüks, kes näeb Jeesust, näeb ka Jumalat.
Ehk siis kõik, mida Jeesus rääkis ja tegi, olid kui Isa sõnad ja teod.
Kas sa usud Jeesusesse? - No mingi lootus on ikka olemas.
Oled sa palunud Ta poole lähiajal? - Vahel pohmas peaga ikka.
Minagi palusin Jeesuse poole 8 a tagasi, kui olin alkoholist täitsa segi.
Kuid sellest ajast saati olen olnud alkoholist täitsa vaba.
Jeesus tõesti armastab sind.
Ma kukutan su pikali oma puudutuse läbi. - Tead, mis?
Inimesed on langenud palve tõttu Püha Vaimu väes ja saanud ka terveks.
Oled sa jehoova tunnistaja, nelipühilane või mormoon?
Ma olen Kristuse järgija. Kas ma võin paluda su eest? - No palu.
Taevane Isa, ma palun, et sa puudutaksid Kaitsu elu
ja vastaksid tema palvetele, mida ta oma südames kannab.
Puuduta teda ja tõmba enese ligi,
sest Jeesus, Sa surid Kaitsugi pattude eest ristipuul
ja tõusid surnuist, et Kaitsugi võiks kogeda igavest elu.
Jumal tahab andestada kõik meie patud,
et meie ja tema vahel poleks midagi segavat.
Seetõttu Ta tahab sindki vastu võtta.
Sa näed nii viks ja normaalne välja, aga ajad mingit udujuttu siin.
Mina või? Mida muud ma räägiksin? - Sa ei näe üldse ehe välja!
Kas tõesti? Kas peaksin siis sünge ja hirmuäratav olema?
Võib-olla oled hoopis nõid? Ja nüüd siin oma Jumala Sõnaga...
Olime sõpradega Põhja-Soomes ja läksime koos grillima.
Me kambas oli teisigi kutte, kes on vabanenud uimastisõltuvusest
ja seal me siis koos grillisime.
Taamal oli üks pensionärist õpetaja, kelle lapselaps ütles meile,
et ta vanaema ei kuule ühest kõrvast.
Läksime sõpradega selle naise juurde, panime käed ta kõrva peale
ja palusime Jeesuse nimel, et see võiks avaneda.
Naisel tulid pisarad silma, kuna ta kuulmine taastus täielikult.
See kõrv oli olnud aastakümneid lukus, kuid nüüd kuulis jälle.
Me usklikud oleme Jumala esindajad siin ma peal.
Me esindame oma Taevast Isa
ja Jeesuse järgijatena oleme Tema sarnased.
Jeesus tahab, et me isegi võiks kogeda Tema armastust ja muutvat väge,
nii et me elud võiks muutuda seespoolt väljapoole.
Üks tõeliselt tähtis asi on see, et oleksime täis Tema armastust
ja ka Tema väge, mille kaudu teha asju, millest Jeesus rääkis.
Ta tõotas oma järgijatele: "Tõesti, tõesti ma ütlen teile,
kes usub minusse, see teeb neidsamu tegusid, mida mina teen,
ja ta teeb nendest hoopis suuremaid, sest mina lähen Isa juurde."
Kas sa usud enam seda, mida ühiskond ütleb;
mida koolis räägitakse
või kuidas uskmatud, aga vahel ka kristlased
püüavad mõistusega imesid lahti seletada,
lahjendades seeläbi Jumala evangeeliumi,
et keegi ei peaks pettuma, kui julgebki uskuda Jumalalt suuri asju.
Usu eelkõige ikka Jeesuse sõnu, sest need ei hävi iialgi! Ta ütles:
"Taevas ja maa hävivad, kuid minu sõna ei hävi iial."
Seetõttu peitubki me alus Jumala Sõnas
ja Pühas Vaimus, kes muudab selle elavaks.
Tõlge: Anne-Ly Raukas